b'\n_START_ARTICLE_\nDmitri Ba\xc5\xa1kirov\n_START_PARAGRAPH_\nDmitri Aleksandrovit\xc5\xa1 Ba\xc5\xa1kirov (ven. \xd0\x94\xd0\xbc\xd0\xb8\xd1\x82\xd1\x80\xd0\xb8\xd0\xb9 \xd0\x90\xd0\xbb\xd0\xb5\xd0\xba\xd1\x81\xd0\xb0\xd0\xbd\xd0\xb4\xd1\x80\xd0\xbe\xd0\xb2\xd0\xb8\xd1\x87 \xd0\x91\xd0\xb0\xd1\x88\xd0\xba\xd0\xb8\xd1\x80\xd0\xbe\xd0\xb2; s. 1. marraskuuta 1931 Tbilisi, Transkaukasian SFNT, Neuvostoliitto) on ven\xc3\xa4l\xc3\xa4inen pianisti ja pianonsoiton opettaja. H\xc3\xa4n syntyi nykyisen Georgian alueella ja opiskeli Moskovassa Aleksandr Goldenveizerin johdolla. H\xc3\xa4n tuli tunnetuksi l\xc3\xa4nness\xc3\xa4 vuonna 1955 saatuaan p\xc3\xa4\xc3\xa4palkinnon Marguerite Long -kilpailussa Pariisissa. Vuosina 1965\xe2\x80\x931972 Ba\xc5\xa1kirov oli osa Neuvostoliiton kuuluisinta kamarikokoonpanoa yhdess\xc3\xa4 viulisti Igor Bezrodnyin ja sellisti Mihail Homitserin kanssa. Nykyisin h\xc3\xa4n ty\xc3\xb6skentelee professorina sek\xc3\xa4 Moskovan konservatoriossa ett\xc3\xa4 musiikkioppilaitoksissa Espanjassa ja Italiassa. H\xc3\xa4nen oppilaitaan ovat mm. Dmitri Aleksejev, Boris Bloch, Nikolai Demidenko, Stanislav Ioudenitch ja Arkadi Volodos._NEWLINE_My\xc3\xb6s Dmitri Ba\xc5\xa1kirovin tyt\xc3\xa4r Jelena Ba\xc5\xa1kirova on pianisti, ja h\xc3\xa4n on Daniel Barenboimin toinen puoliso (1988\xe2\x80\x93).'